Marteze e plij deoch follennata ul levr en ur zebriñ pa vezoch ho-unan… na zibabit ket hennezh : doñjerus eo ! pell dirak Justine… gant Sade ha me oar ; neus nemet Les bienveillantes a vije kenkoulz moarvat. Seul zichouzañvus pa neo ket sterniet an dezrevelloù jahinerezh e framm koñfortus un enklask polis. Spontus eo da lenn, hag un dra zo sur : biken ne sellin ouzh ar film.  Perak kenderchel da lenn eta ? Peogwir eo skrivet mat, hag eo ar feulster-se ouzhpenn evit mann. Gant an ostilhoù a implije e Moins que zéro, ar memes doare tudennoù paket 10 vloaz bennak dezho, e kendalch ar skrivagner da gritikañ ur gevredigezh, ur sistem neus ket plas dan denelezh enno. Santout a reer en deus desket e vicher etretant ivez : barrek kenañ eo deuet da vezañ war ar skrivañ (neo ket ar stummañ frazennoù, ar stummañ soñjoù ne lavaran ket). Un implij dreist a ra eus an adlavarout evit diskouez pegen nebeut a ster o deus ar gerioù da skouer. Treiñ a ra buhez ar penndudenn warni hech-unan, ar memes traoù a raio penn-da-benn al levr : sellet ouzh e abadenn-dele diouzh ar mintin, dibab ur preti, flapat gant e vignoned diwar-benn merkoù : neus nemet e feulster o kreskiñ tamm-ha-tamm hag o kemer muioch-muiañ a blas en dezrevell. Skoüs eo an doare ma tiskouez an oberer koll ar bersonelezh : gant an heñvel mint gwisket, gant o dremmoù rousaet dinatur, gant an toull meo ar pezh a lavaront, ne baouez ket an tudennoù da gemer an eil evit egile, ar pezh a zegas kalzig a fent peogwir eo implijet mat tre gant ar skrivagner a-hed al levr ha pa ne chortozer ket. Daoust dan euzh e vezer douget da choarzhin meur a wezh.  Ouzhpenn ar meskañ tudennoù ez eus un dra heverk o tiskouez neo ket tud ken ar re a skriver diwar o fenn : ster ar gerioù, no deus talvoudegezh ebet ken e genoù ar re o lavaront. Pe kentoch e empenn ar re o resevont. Ar serial-killer ne baouez ket, penn-da-benn al levr, da lavaret e wirionez : Petra pije choant dober bremañ ? vez goulennet gantañ da skouer, hag e respont : kontant e vijen da flastrañ penn ur plach gant ur vorzhol evit gwelout he gwad o strinkañ e pep lech, ha den ne daol pled… Ne  chortoz nemet bezañ selaouet, met neus ket tu, er bed emañ o vevañ ennañ ne servij ket ar gerioù da lavaret ken, nemet da flapat diwar-benn roll ar meuzioù.  Daoust da se e seblant gwirion an traoù, e seblant posubl dal lenner ar pezh a choarvez peogwir eo ur mailh Bret Easton Ellis. Dreist em eus kavet ar fin, pa gont e holl dorfedoù e-barzh responterezh ur mignon ha pa nem gav e-tal hennezh. Hag ar gerioù diwezhañ, lennet gantañ en ur sal bennak : Sans Issue. Lennet em eus pep tra ouzh gouloù ar frazenn gant Dostoïevski roet e penn kentañ ha kavet en deus din e oa deuet brav kenañ e oberenn gant ar skrivagner. Evit un eil lennadenn avat : mo ket, mersi bras !